31992D0373
L 195/31
JURNALUL OFÍCIAL AL UNIUNII EUROPENE
DECIZIA COMISIEI
din 2 iulie 1992
privind instituirea centrului comun de gestiune a datelor ANIMO
(92/373/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile schimburilor intracomunitare de anumite animale vii și produse în perspectiva realizării pieței interne (1), astfel cum a fost modificată ultima dată prin Directiva 91/628/CEE (2), în special articolul 20 alineatul (3),
întrucât Comisia adoptă, în 19 iulie 1991, Decizia 91/398/CEE (3) privind o rețea informatică de legătură între autoritățile veterinare (ANIMO);
întrucât, pentru a asigura funcționarea rețelei informatizate ANIMO, trebuie să se prevadă utilizarea unui centru comun de gestiune a datelor; întrucât, în acest scop, Comisia adoptă Decizia 91/638/CEE din 3 decembrie 1991 (4) privind înființarea unui centru comun de gestiune a datelor pentru rețeaua informatică ANIMO;
întrucât centrul de gestiune al companiei Eurokom corespunde tuturor specificațiilor tehnice prevăzute în anexa Deciziei 91/638/CEE și oferă toate garanțiile necesare unei bune funcționări a rețelei ANIMO începând din 1 iulie 1992;
întrucât, dacă va fi necesar, modalitățile de colaborare între acest centru de gestiune a datelor, Comisie și statele membre vor fi prevăzute ulterior, în conformitate cu procedura menționată la articolul 20 alineatul (3) din Directiva 90/425/CEE;
întrucât, având în vedere informațiile furnizate de compania menționată anterior, în special cu privire la aspectele tehnice și financiare, prezenta decizie va fi revizuită cât de repede posibil, în eventualitatea în care, în această privință, apar probleme în momentul punerii în aplicare a condițiilor reale;
întrucât măsurile prevăzute de prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
Centrul de gestiune al companiei Eurokom, având sediul pe Avenue de la Joyeuse Entrée 1, B-1050 Bruxelles, este înființat ca centru comun de gestiune a datelor al rețelei informatizate ANIMO.
Articolul 2
Prezenta decizie se adresează statelor membre.
Adoptată la Bruxelles, 2 iulie 1992.